**Osnovna škola Mara Švel-Gamiršek, Vrbanja**

**Matije gupca 23**

**32254 Vrbanja**

**Šifra škole:** 16-440-001

**RKP:** 103-05

**MB:** 03307859

**OIB:** 31899443033

**Razina:** 31, **Razdjel:** 000

**Šifra djelatnosti:** 8520

**BILJEŠKE UZ FINANCIJSKI IZVJEŠTAJ**

**Za razdoblje 01.01.2022. do 31.12.2022. godine**

**Škola se financira iz slijedećih izvora:**

• **Prihodi iz državnog proračuna** – Ministarstvo znanosti obrazovanja i sporta i to rashode za: plaće i naknade zaposlenika, naknadu zbog nezapošljavanja invalida.

• **Prihodi iz županijskog proračuna** – Vukovarsko-srijemska županija

Decentralizirani prihodi (zakonski standard škole) i prihodi na temelju ugovornih obveza (iznad zakonskog standarda).

• **Vlastiti prihodi**

Prihodi školskih kuhinja, prihodi od iznajmljivanja dvorane, prihodi od osiguranja-refundacija štete.

• **Pomoći iz proračuna općine – Općina Vrbanja**

Prihodi za plaću, naknade plaća i ostalih naknada zaposlenice - voditeljice predškole. Prihodi za materijalne izdatke redovne djelatnosti osnovnog obrazovanja, te predškolskog obrazovanja.

Osnivač Škole je Vukovarsko-srijemska županija. Škola je pravna osoba koja je samostalna u obavljanju svoje djelatnosti i poslovanju sukladno zakonu, propisima utemeljenim na zakonu, Statutu Škole, stručnim normama i pravilima struke.

Škola obavlja djelatnost osnovnog odgoja i obrazovanja, koja obuhvaća opće obrazovanje, te druge oblike obrazovanja djece i mladih.

Djelatnost se ostvaruje na temelju nacionalnog kurikuluma, nastavnih planova i programa i školskog kurikuluma te osiguranjem odgovarajućeg broja učitelja i stručnih suradnika pod uvjetima i na način propisan zakonom. Školom upravlja Školski odbor, a čiji rad se pobliže uređuje Statutom Škole, u skladu sa zakonskim propisima.

**INSTITUCIONALNI OKVIR**

U skladu sa Zakonom o proračunu (»Narodne novine«, br. 87/08, 136/12 i 15/15) i Pravilnikom o proračunskom računovodstvu i Računskom planu (»Narodne novine«, br. 124/14, 115/15, 87/16, 3/18) Škola je upisana u Registar korisnika proračuna kao Proračunski korisnik JLP(R)S koji obavlja poslove u sklopu funkcija koje su decentralizirane (razina 31).

Financijsko izvještavanje definirano je Zakonom i Pravilnikom, a dodatno se tumačenja i naputci objavljuju na stranicama MFIN i FINA-e.

**Bilješke uz bilancu:**

**Šifra B002-064** U obrascu BIL prikazana je vrijednost nefinancijske imovine: dugotrajne imovine, građevinskih objekata, postrojenja i opreme; u ukupnoj vrijednosti 7.912.922 kn na dan 1.1.2022., te u vrijednosti od 7.406.910,08 kn na dan 31.12.2022. a s kojim datumom je obračunat je i ispravak vrijednosti po zakonskim stopama.

**Šifra 1-193** Financijsku imovina čine novčana sredstva na računu u poslovnoj banci, novac u blagajni, te potraživanja za prihode poslovanja.

Na dan 31.12.2022. imali smo 354.038.79 kn novčanih sredstava, sve na poslovnom računu banke (stanje je iskazano na izvodu banke ). Stanje novčanih sredstava je izrazito veliko zbog prijenos predujma temeljem Stem projekta u kojem škola sudjeluje.

Na računu 19311 prikazani su kontinuirani rashodi budućeg razdoblja- aktivna vremenska razgraničenja, tj. obračun plaće za prosinac, a koja će biti isplaćena u siječnju 2023. godine u iznosu 283.201,33 kn.

**Šifra 2-292** Obveze prikazane na računima razreda 2 prikazuju obveze za rashode nastale temeljem vjerodostojne knjigovodstvene evidencije, a u okviru podračuna 23; obveze za zaposlene (plaća 12/2022), naknade zbog nezapošljavanja invalida i obveze za materijalne rashode (režijski troškovi prosinac, nedospjeli računi).

**Nefinancijska imovina**

Škola je u 2022. godini nabavila računala i printere te udžbenike za djecu.

 **Šifra 92211**

Višak prihoda poslovanja indeks 2076,8 rezultat je prijenosa predujma iz Stem projketa u kojem škola sudjeluje, utrošak se planira u 2023 godini

**Bilješke uz Izvještaj o prihodima i rashodima, primicima i izdacima – Obrazac PR-RAS**

**PRIHODI**

ŠIFRA 636 Pomoći proračunskim korisnicima iz proračuna koji im nije nadležan (šifre 6361+6362) Bilježi povećanje od 3% zbog rasta rashoda zaposlenih, a škola je u 2022 primila manje kapitalnih ulaganja u odnosu na 2021. godinu

Šifra konta 639 Pomoći Prijenosi između proračunskih korisnika istog proračuna (šifre 6391 do 6394) Prihodi se odnose na primljeni predujam temeljem STEM projekta u kojem škola sudjeluje.

Šifra konta 671 Prihodi iz nadležnog proračuna za financiranje redovne djelatnosti proračunskih korisnika (šifre 6711 do 6714)

Škola je u 2022. zabilježila manje prihode od strane osnivača uglavnom zbog manjeg ulaganja.

**Rashodi**

**Šifra 3** – Zabilježen je rast rashoda od 1,3%, uglavnom zbog većih rashoda plaća. Od značajnih povećanja i smanjenja na kontu rashoda možemo izdvojiti još i rashode za službena putovanja 3211 i usavršavanje zaposlenih 3213, na kontu 3212 vidljivo je povećanje od 39,7% zbog povećanja cijene putovanja po kilometru ali i fluktuacija radnika koji dolaze iz svih krajeva Vukovarsko-Srijemske županije pa čak i iz Osiječko Baranjske.

Šifra 322 škola je u 2022 godini zabilježila niže rashode za materijal i energiju poglavito zato jer se u 2021 godini dobro opskrbila osnovnim materijalima za rad. Smanjenje je primjetno jer su se radni materijali financirani od strane općine počeli knjižiti na kontu 3722 Naknade građanima i kućanstvima u naravi.

Šifra 4 Rashodi za nabavu nefinancijske imovine smanjeni su u odnosu na 2021 godinu, jer škola nije dobila više sredstva za nabavku imovine. Na kontima razreda 4 knjižena je nabavka računala i udžbenika.

**Bilješke uz Izvještaj u vrijednosti i obujmu imovine i obveza – Obrazac P-VRIO**

Temeljem Uputa o priznavanju, mjerenju i evidentiranju imovine u vlasništvu Republike Hrvatske propisana je obveza proračunskih korisnika o prikazivanju promjena nad imovinom. U 2022. godini nije bilo promjena.

**Bilješke uz izvještaj o rashodima prema funkcijskoj klasifikaciji – Obrazac RAS-funkcijski**

Temeljem čl.7. Pravilnika o financijskom izvještavanju u proračunskom računovodstvu škola je obveznik predaje ovoga obrasca. Financijska klasifikacija sadrži aktivnosti odnosno projekte korisnika proračuna razvrstane prema njihovoj namjeni. Podaci iz izvještaja RAS- funkcijski omogućavaju informaciju o državnoj potrošnji po funkcijama. U funkciji 09 nalazi se obrazovanje, te su ukupno iskazani rashodi poslovanja razreda 3 i 4 uvršteni u iznosu od 4.089.688,98 kn što je u postotku manje nego u 2021. godini sve zbog manjih ulaganja u školu. Na Funkciji 0911 predškolsko obrazovanje iskazani su rashodi dobiveni od Općine Vrbanja koja još uvijek nema vrtić te na ovaj način pomaže razvoju škole. Općina je financirala sve rashode predškolskog odgoja kao i rashode za prehranu učenika.

**Bilješke uz obrazac Obveze**

Škola je u 2022. godinu prenijela ukupne obveze u iznosu od 299.960,53 kn, a odnose se materijalne rashode (energenti) i troškove plaće za prosinac 2021. godine. Škola je godinu završila sa 360.594,06 kn rashoda polsovanja koji se sastoje od plaća za 12/2022 te rashoda za energente i namirnice.